L 103/72 De Europæiske Fællesskabers Tidende 28.4.2000 KOMMISSIONENS DIREKTIV 2000/23/EF af 27. april 2000 om ændring af direktiv 92/76/EØF om anerkendelse af beskyttede zoner, som er udsat for særlige plantesundhedsrisici i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fælles- skabet af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 1999/53JEF (?), særlig artikel 2, stk. 1, litra h), første afsnit, under henvisning til Kommissionens direktiv 92/76/EØF af 6. oktober 1992 om anerkendelse af beskyttede zoner, som er udsat for særlige plantesundhedsrisici i Fællesskabet (?), senest ændret ved direktiv 1999/84/EF (%), særlig artikel 2, og ud fra følgende betragtninger: (1) Ved direktiv 92/76/EØF, som ændret, blev Østrig, Irland og regionerne Apulia, Emilia-Romagna, Lombardia og Veneto i Italien, foreløbigt anerkendt som »beskyttet zone« med hensyn til Erwinia amylovora for en periode, der udløber den 31. marts 2000. (2) — Af oplysninger fra Østrig, Irland og Italien og af de oplysninger, som Levnedsmiddel- og Veterinærkontoret indsamlede under besøg i 1999, fremgår det, at den foreløbige anerkendelse af den beskyttede zone for Østrig, Irland og Italien med hensyn til Erwinia amylovora undtagelsesvis bør forlænges i endnu en begrænset periode, så de officielle ansvarlige organer i disse lande kan afslutte indsamlingen af oplysninger om udbredelsen af Erwinia amylovora og videreføre og afslutte deres bestræbelser på at udrydde denne skade- gører i de relevante områder i ovennævnte lande. (3) De i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV: Artikel 1 I artikel 1, stk. 1, i direktiv 92/76/EØF ændres »31. marts 2000« til »31. marts 2001«. Artikel 2 1. Medlemsstaterne sætter de nødvendige love og admini- strative bestemmelser i kraft for at efterkomme dette direktiv. De underretter straks Kommissionen herom. Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. 2. Medlemsstaterne meddeler straks Kommissionen de natio- nale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom. Artikel 3 Dette direktiv træder i kraft på dagen for offentliggørelsen i De Europæiske Fællesskabers Tidende. Det anvendes fra den 31. marts 2000. Artikel 4 Dette direktiv er rettet til medlemsstaterne. Udfærdiget i Bruxelles, den 27. april 2000. På Kommissionens vegne David BYRNE Medlem af Kommissionen () EFT L 26 af 31.1.1977, s. 20. () EFT L 142 af 5.6.1999, s. 29. (') EFT L 305 af 21.10.1992, s. 12. () EFT L 273 af 23.10.1999, s. 11.